ELŐTERJESZTÉS

***„Közvilágítás karbantartási szerződés”***

Litér Község Önkormányzatának Pénzügyi, Gazdasági és Településfejlesztési Bizottsága

Litér Község Önkormányzatának Képviselő-testülete

2022. november 30.

Tisztelt Pénzügyi, Gazdasági és Településfejlesztési Bizottság!

Tisztelt Képviselő-testület!

A Litér Község Önkormányzata üzemeltetésében levő közvilágítási lámpatestek karbantartását 2010. óta helyi vállalkozás, a Fényforrás Közvilágítás Üzemeltető és Karbantartó Kft. látja el. A jelenleg érvényben levő szerződés 2021. december 31-ig van hatályban.

Az előző években 1.500 Ft + ÁFA /db /év vállalási áron látták el a feladatot.

A következő évre is beérkezett a Fényforrás Kft ajánlata a közvilágítási lámpatestek karbantartási munkák ellátására, üzemzavari-, és káreseti helyreállítására, melyet 2.000 Ft + ÁFA/db/év díjazásért vállal a cég.

A lámpatestek aktualizált nyilvántartását alapul véve a belterületi közutakon 221 db, a Fő út mellett pedig 50 db lámpatest karbantartására szükséges leszerződnie az önkormányzatnak.

Ennek költsége 271 db x 2.000 Ft + ÁFA = 688.340 Ft/év

Kérem a tisztelt Bizottságot és a Képviselő-testületet, hogy további egy évre támogassa a karbantartási szerződés megújítását a 542.000 Ft + 146.340 Ft ÁFA ajánlati ár elfogadásával.

Litér, 2022. november 24.

Osváth Örs

polgármester

**Határozati javaslat**

**Litér Község Önkormányzata Képviselő-testületének**

**…../2022. (.....) Lkt. határozata**

Litér Község Önkormányzatának Képviselő Testülete arról döntött, hogy elfogadja a Fényforrás Kft ajánlatát a közvilágítási lámpatestek karbantartására, üzemzavari-, és káreseti helyreállítására 2.000 Ft+ ÁFA/év darabáron, összesen (542.000 Ft + 146.340 Ft ÁFA) bruttó 688.340 Ft értékben.

A Képviselő-testület megbízza a polgármestert, hogy a döntés végrehajtásáról intézkedjen.

Határidő: azonnal

Felelős: Osváth Örs polgármester